2021. gada 26. februārī Rīkojums Nr. 120

Rīgā (prot. Nr. 20 9. §)

**Par kontroles dienestu funkciju īstenošanai nepieciešamās infrastruktūras izveidi Uriekstes ielā 42, Rīgā**

1. Konceptuāli atbalstīt infrastruktūras izveidi, kas nepieciešama, lai nodrošinātu Valsts ieņēmumu dienesta, Valsts robežsardzes un Pārtikas un veterinārā dienesta struktūrvienību (kas veic visa veida kravu kontroli) darbību Rīgas pilsētas teritorijā, uz valstij piederošās zemes vienības (zemes vienības kadastra apzīmējums 0100 068 0097) Uriekstes ielā 42, Rīgā.

2. Finanšu ministrijai (valsts akciju sabiedrībai "Valsts nekustamie īpašumi") nodrošināt infrastruktūras izveides Uriekstes ielā 42, Rīgā, būvniecības ieceres (būvprojekta minimālā sastāvā) izstrādi līdz 2021. gada 31. decembrim.

3. Finanšu ministrijai (valsts akciju sabiedrībai "Valsts nekustamie īpašumi", Valsts ieņēmumu dienestam) sadarbībā ar Iekšlietu ministriju (Valsts robežsardzi, Nodrošinājuma valsts aģentūru, Iekšlietu ministrijas Informācijas centru) un Zemkopības ministriju (Pārtikas un veterināro dienestu) sešu mēnešu laikā pēc šā rīkojuma 2. punktā minētās būvniecības ieceres (būvprojekta minimālā sastāvā) izstrādes iesniegt Ministru kabinetā priekšlikumus par projekta turpmāku attīstību, tai skaitā par nepieciešamo finansējumu un tā avotiem.

Ministru prezidents A. K. Kariņš

Finanšu ministra vietā –

ārlietu ministrs E. Rinkēvičs